Diari Oficial de la Generalitat Valenciana


Sumari del DOGV 14, del 15-01-1980 (1980/801351)

DECRET d'Estructura orgànica de la Conselleria d'Agricultura del Consell del País Valencià.
-------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1979/09/24/(1)/dof/vci/html**

### Dades del document

Número de DOGV
:   14

Data del DOGV
:   15-01-1980

Secció del DOGV
:   DISPOSICIONS GENERALS

Número del document
:   1980/801351


Data del document
:   24-09-1979

Organisme emissor
:   Presidència del Consell

Tipus de document
:   Decret

Anàlisi jurídica

Decret d'estructura orgànica de la Conselleria d'Agricultura del Consell del País Valencià.  
Les competències que han estat transferides al Consell del País Valencià per l'Administració de l'Estat, així com l'exercici continuat de les funcions que té encomanades la Conselleria d'Agricultura al llarg del temps, han fet recomanable que es modifique l'estructura orgànica d'aquesta, a fi de dotar-la d'una organització suficient que permeta administrar les transferències rebudes, alhora que queden prevists els òrgans de la Conselleria necessaris per a administrar aquelles competències que en un pròxim futur es rebran.  
Per això, i en virtut del que disposen els articles 20, 23 i concordants del Reglament de Règim Interior del Consell, d'acord amb el que estableix la Disposició Final del Decret d'Estructura Orgànica. de la Conselleria d'Agricultura del Consell del País Valencià de 26 de juny de 1978 i en compliment del que va acordar el Consell del País Valencià en la seua sessió de 24 de setembre de 1979  
DISPOSE:  
Article primer.- La Conselleria d'Agricultura és l'Organisme màxim del Consell del País Valencià en matèria de competències d'Agricultura, i és l'encarregada d'elaborar les línies d'actuació d'aquest en el dit camp.  
Article segon.- Per al millor acompliment de les seues funcions aquesta Conselleria podrà formar amb d'altres, comissions mixtes, a fi de coordinar activitats i projectes dependents de diverses d'elles.  
Article tercer.- Són Organs de la Conselleria d'Agricultura del País Valencià els següents:  
- El Conseller.   
- La Secretaria General Tècnica.  
- La Direcció General d'Investigació i Medi Rural.  
- La Direcció General de Desenvolupament Agrari.   
- El Consell Agrari del País Valencià.  
Article quart.- El Conseller estructurarà cadascun dels òrgans de la Conselleria en els Serveis i Seccions que considere oportú, per al millor acompliment de les seues funcions.  
Article cinqué.- El Conseller  
U. Es membre del Consell i responsable màxim de la Conselleria d'Agricultura.  
Dos. Coordina la seua actuació amb els altres membres del Consell, i proposa a aquest la política a seguir en matèria d'agricultura, i el representa en aquesta matèria davant les Administracions Central i Local.  
Tres. Sens perjudici del que estableix l'article 19 i concordants del Reglament de Règim Interior del Consell del País Valencià de 19 de juny de 1978, li corresponen les funcions de:  
a) Assignar i distribuir entre els òrgans, Serveis i Seccions de la Conselleria, les competències administratives que en matèria d'Agricultura li siguen transferides per l'Administració al Consell del País Valencià.  
b) Assumir o delegar qualsevol de les competències atribuïdes a autoritats o funcionaris de la Conselleria en els casos de vacant, absència i incapacitat.  
C ) Formalitzar en nom del Consell del País Valencià els contractes relatius a assumptes propis de la Conselleria d'Agricultura.  
Article sisé.- U. Depenent directament del Consell, per al millor acompliment de les seues funciones, hom crea la Secretaria particular del Conseller.  
Dos. Depenent directament del Conseller, hom crea així mateix el Gabinet de Premsa de la Conselleria.  
Article seté.- El Secretari General Tècnic, depenent directament del Conseller, coordina els treballs realitzats a la Conselleria, assessora el Conseller i el representa per delegació. Coordina les actuacions dels Serveis i Seccions de la Secretaria General Tècnica i controla la seua actuació.  
Article vuité.- La Secretaria General Tècnica és un òrgan de la Conselleria d'Agricultura, que per a millor acompliment de les funcions que li siguen encomanades i sota la dependència directa del Secretari General Tècnic queda estructurada en els Serveis Tècnic i Secretaria Administrativa.  
U. El Gabinet Tècnic tindrà al seu càrrec, sens perjudici de les funcions que li puguessen encomanar, les d'Estudis i Programes, Assessoria Jurídica, Estadística, Documentació i Publicacions.  
Dos: La Secretaria Administrativa tindrà al seu càrrec els assumptes de Personal, Patrimoni, Pressupost Registre General i Arxiu, així com qualsevol altra funció que li siga encomanada dintre de la seua comesa.  
Article nové.- Els Directors Generals són responsables de l'actuació de la Conselleria en les àrees que hom determine, tot complimentant les directrius marcades pel Conseller.  
Coordinen les actuacions dels Serveis i Seccions de les seues respectives Direccions Generals i controlen la seua actuació.  
Substitueixen per delegació el Conseller en la seua absència i el representen així mateix per delegació.  
Article desé.- La Direcció General d'Investigació i Medi Rural, és un òrgan de la Conselleria d'Agricultura.  
U. Per al seu millor funcionament, i sota la dependència directa del Director General d'Investigació i Medi Rural, aquesta Direcció General queda estructurada en els serveis següents:  
a) Servei d'Extensió Agrària.  
b) Servei de Capacitació Agrària.  
c) Servei d'Investigació Agrària.  
d) Servei d'Associacionisme Agrari.  
Dos. La Direcció General d'Investigació o Medi Rural acomplirà, a través dels seus serveis, les competències i funcions que li siguen atribuïdes.  
Article onzé.- La Direcció General de Desenvolupament Agrari és un òrgan de la Conselleria d'Agricultura.  
U. Per al seu millor funcionament, i sota la dependència directa del Director General del Desenvolupament Agrari, aquesta Direcció General queda estructurada en els serveis següents:  
a) Servei de Protecció de la Qualitat.  
b) Servei de Producció Vegetal.  
c) Servei de Producció Animal.  
d) Servei d'Industrialització i Comercialització Agràries.  
e) Servei de Foment Agrari. .  
Dos. La Direcció General del Desenvolupament Agrari acomplirà, a través dels seus serveis, les competències i f uncions que li siguen atribuïdes.  
Article dotzé.- El Consell Agrari del País Valencià és un òrgan de la Conselleria d'Agricultura, de caràcter consultiu, que sota la presidència del Conseller d'Agricultura, tindrà la composició i funcions que s'especifiquen al seu Reglament de Constitució i Estructura del Consell Agrari del País Valencià que s'establesca.  
Article tretzé.- Per a l'acompliment de les f uncions que li siguen pròpies i d'acord amb el que estableixen els articles 19 i 20 del Reglament del Règim Interior del Consell el Conseller d'Agricultura podrà crear les seccions i òrgans que considere necessari i que siguen directament dependents del seu càrrec.  
Article catorzè.- Les competències que el Ministeri d'Agricultura, així com les relatives a Agricultura de les Diputacions provincials de Castelló, Alacant i València, que en el seu dia siguen transferides al Consell del País Valencià i una vegada efectuada la delegació per aquest, seran assumides per la Conselleria d'Agricultura a través dels seus organismes corresponents.  
Article quinzè.- Els diferents òrgans de la Conselleria d'Agricultura tindran qualsevol altra actuació que els assignen les disposicions vigents.  
DISPOSICIONS FINALS  
Primera.- Es deroga l'anterior Decret establert l'estructura orgànica de la Conselleria d'Agricultura, de 26 de juny de 1978.  
Segona.- S'autoritza el Conseller d'Agricultura per a dictar les disposicions i normes necessàries per a l'acompliment i desenvolupament del present Decret.  
Tercera.- El present Decret entrarà en vigor l'endemà de la seua publicació al Butlletí Oficial del Consell del País Valencià.  
A València, a vint-i-quatre de setembre de mil nou-cents setanta-nou.  
El Conseller d'Agricultura   
LEONARDO RAMON SALES  
El President del Consell   
JOSEP LLUIS ALBIÑANA OLMOS


Còpia Permalink ELI